b"\n_START_ARTICLE_\nHabitatge al carrer Torras i Bages, 14\n_START_SECTION_\nDescripci\xc3\xb3\n_START_PARAGRAPH_\nCasa mitgera, d'un sol tram, presenta soterrani, planta baixa i dos pisos. \xc3\x89s coberta a dues vessant amb el carener paral\xc2\xb7lel a la fa\xc3\xa7ana i amb capcer corbat, amb tres \xc3\xb2culs calats i acabat amb una cornisa. Els portals i finestres s\xc3\xb3n d'arc rebaixat i amb les llindes decorades amb estucs. El primer i segon pis s'obren a l'exterior amb balcons, els quals s\xc3\xb3n sostinguts per modillons. La fa\xc3\xa7ana \xc3\xa9s decorada amb estucs imitant els rajols. Tamb\xc3\xa9 cal destacar els ferros forjats de les baranes dels balcons. L'estat de conservaci\xc3\xb3 \xc3\xa9s bo.\n_START_SECTION_\nHist\xc3\xb2ria\n_START_PARAGRAPH_\nAmb l'expansi\xc3\xb3 urbana de Vic, a principis del segle XX, \xc3\xa9s tra\xc3\xa7\xc3\xa0 el nou c/ Torras i Babes que venia a substituir els c/ Santa Teresa a la sortida de Vic cap a la carretera de Sant Hilari, que promogu\xc3\xa9 m\xc3\xa9s tard la urbanitzaci\xc3\xb3 cap el sector de llevant de la ciutat fins a enlla\xc3\xa7ar amb els edificis del c/ dels Caputxins i cap a la carretera de Roda. Aquesta casa forma part d'un conjunt de cases modernistes aixecades a principis del segle XX."